ET Euroopa Liidu Teataja C 234/16

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

(2008/C 234/10)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7 (1). Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

Artikli 9 ja artikli 17 lõike 2 kohane muutmistaotlus

„JAMÓN DE TERUEL”

EÜ nr: ES/117/0078/01.03.2005

KPN ( X ) KGT ( )

Taotletud muudatused

Spetsifikaadi osa

Toote nimetus X Kirjeldus Geograafiline piirkond Päritolutõend Tootmismeetod Seos Märgistus Riiklikud nõuded

Muudatused

Kirjeldus

Lisada järgmine lause kõnealuse kaitstud päritolunimetusega hõlmatud sinkide füüsiliste omaduste kirjeldusse: „trimmitud V-kujulise lõikega, mille tipp asub singi kõige paksema osa keskel”.

Tehniliste uuringute aruannetest nähtub, et V-kujuline lõige singikamaras tagab valmistatava toote suurema homogeensuse ja kõrgema kvaliteedi, kuna V-kujuline lõige võimaldab saavutada ühtlase paksusega välise rasvakihi. Seepärast on kuivamine homogeensem, kuna niiskus pääseb lihtsamalt välja, ning kuivatamisprotsess muutub optimaalsemaks. Samuti võimaldab kamara eemaldamine lihal kuivamise käigus ühtlaselt kokku tõmbuda, vältides kamara kortsumist ja pragude või lohkude teket. Ühtlasi hoiab laagerdumisprotsessi ühtsus ära vigase, eelkõige tainja või liigselt kõva tekstuuri tekkimise.

Uuringud, milles käsitletakse „mõju, mida V-kujuline lõige tekitab sinkide organoleptilistele omadustele”, osutavad, et sellised singid on vähem tainjad ja kleepuvad. Samuti on leitud, et selliste sinkide maitse on magusam, selles esineb vähem mõrusid ja metalseid noote, singid on vähem soolased ning intensiivsemalt laagerdunud.

Seepärast nähtub mõlemast uuringust, et lõpptoote saavutatav kvaliteet on kõrgem.

KOKKUVÕTE

NÕUKOGU MÄÄRUS (EÜ) nr 510/2006

„JAMÓN DE TERUEL”

EÜ nr: ES/117/0078/01.03.2005

KPN ( X ) KGT ( )

Käesolevas kokkuvõttes esitatakse teavitamise eesmärgil spetsifikaadi põhipunktid.

1. Liikmesriigi pädev asutus

Nimi: Subdirección General de Calidad Agroalimentaria y Agricultura Ecológica, Dirección General de Industria Agroalimentaria y Alimentación, Secretaría General de Agricultura y Alimentación del Ministerio de Agricultura, Pesca y Alimentación Aadress: C/ Paseo Infanta Isabel no 1 E-28071 Madrid Telefon: (34) 91 347 53 97 Faks: (34) 91 347 54 10 E-post: sgcaae@mapya.es

2. Taotlejate rühm

Nimi: Consejo Regulador de la DOP «Jamón de Teruel» Aadress: Avda de Sagunto, no 52–3o E-44002 Teruel Telefon: (34) 978 618 940 Faks: (34) 978 618 941 E-post: consejo@jamondeteruel.com Koosseis: Tootjad/töötlejad ( X ) Muud ( )

3. Toote liik

Klass 1.2: Lihatooted (kuumtöödeldud, soolatud, suitsutatud jne)

4. Tehnospetsifikaat

(Artikli 4 lõikes 2 sätestatud nõuete kokkuvõte)

4.1. Toote nimetus: „Jamón de Teruel”

4.2. Kirjeldus: Singid, mis on valmistatud järgmiste tõugude ristamisel saadud sigade reietükkidest:

emasloom: Landrace (standardtõug), Large White või nende kahe tõu ristand;

isasloom: Landrace (standardtõug) või Duroc.

Üksnes Terueli provintsi põllumajandusettevõtetes sündinud ja nuumatud sigadelt pärinevad reietükid sobivad kaitstud sinkide tootmiseks.

Laagerdumise lõppedes peaksid sinkidel olema järgmised omadused.

Füüsikalised omadused:

Kuju: piklik, servadest kuni lihaseni trimmitud ja ümaraks kujundatud, jalg on säilitatud; võib olla täielikult kamaraga kaetud või trimmitud V-kujulise lõikega, mille tipp asub singi kõige paksema osa keskel.

Kaal: 8–9 kg, mitte alla 7 kg.

Organoleptilised omadused:

Värvus: punane, lõikepind läikiv, rasv osaliselt lihasmassi imendunud.

Liha: õrn, mitte väga soolane maitse.

Rasv: õline koostis, läikiv, kollakasvalge värvusega, aromaatne ja meeldiva maitsega.

4.3. Geograafiline piirkond: Sigade kasvatuspiirkond on Terueli provints. Singi valmistamispiirkond hõlmab Terueli provintsi haldusüksusi, mis asuvad vähemalt 800 m kõrgusel merepinnast.

4.4. Päritolutõend: Kaitstud sinke toodetakse kontrolliasutuse registrisse kantud põllumajandusettevõtetes, mis asuvad asjaomases tootmispiirkonnas; toorainet, loomade tapmist ning tootmis- ja laagerdumisprotsesse jälgib kontrolliasutus, mis annab tootele enne selle turuleviimist tõendi ning garantii.

4.5. Tootmismeetod: Kõnealuse singi valmistamiseks vajalikud reietükid pärinevad tõugude Landrace, Large White ja Duroc ristamisel saadud sigadelt. Tapasea eluskaal on 115–130 kg, rümpa nõrutatakse vähemalt 4 tundi temperatuuril, mis ei ületa 10 °C, 95–85 %-lise niiskuse juures. Soolamiseks, pesemiseks, laagerdumise esimeseks etapiks ja kuivamiseks kulub vähemalt 8 kuud. Laagerdumine toimub varjualustes või keldrites vähemalt 12 kuud.

4.6. Seos: Loodusliku söödaga nuumatud ja sünnist alates hoolikalt kontrollitud sigade valik tagab toote tooraine suurepärase kvaliteedi. „Jamón de Terueli” tootmiseks ettenähtud sead on sündinud ja nuumatud Terueli provintsis, nagu on osutatud spetsifikaadis, ning neid söödetakse toorainega, peamiselt teraviljaga (oder, nisu ja mais), mis pärineb suures osas peamiselt teraviljakasvatusega tegeleva Terueli provintsi tootjatelt.

Samuti toodetakse 95 % söödast samas geograafilises piirkonnas asuvates veskites, mis tagab suurema osa kasutatava tooraine päritolu.

Kontrolliasutus võtab sigade söötmiseks kasutatava sööda proove korrapäraselt nii söödaveskites kui ka põllumajandusettevõtetes, et kontrollida kasutatava tooraine koostist.

Laagerdumisprotsess toimub soodsates ilmastikutingimustes (keskmine kõrgus vähemalt 800 m üle merepinna, kuiv ja külm kliima), mis võimaldavad iseloomuliku lõhna ja maitse kujunemist.

4.7. Kontrolliasutus:

Nimi: Consejo Regulador de la DOP «Jamón de Teruel» Aadress: Avda de Sagunto, no 52–3o E-44002 Teruel Telefon: (34) 978 618 940 Faks: (34) 978 618 941 E-post: consejo@jamondeteruel.com

Kaitstud geograafilise tähise kontrolliasutus vastab standardile EN 45011.

Vastavust spetsifikaadi nõuetele kontrollivad inspektorid, kes on selleks volitatud pädeva asutuse poolt ning kes tegutsevad tootjate ja töötlejate suhtes objektiivselt ja erapooletult.

4.8. Märgistus: Kohustuslik märge „Jamón de Teruel”.

Kõnealust märgist lubab kasutada kontrolliasutus.

Võrud ja lisaetiketid nummerdab ning väljastab kontrolliasutus.

(1) ELT L 93, 31.3.2006, lk 12.